Yiɛeẓẓugen, ma d laṣel-is n At Rabaḥ taɣiwant n Yibudraren lwilaya n TiziWezzu di tmurt n Leqbayel. Baba-s d axerraz deg temnaḍt n Yiɛeẓẓugen d anect-a iten-yeǧǧan zedɣen dinn-a. taɣuri-is tamenzut tella-d deg Yiɛeẓẓugen anda yesɛedda akk temẓi-s uqbel ad ggaǧen yimawlan-is ɣer teɣremt (tamdint) n Tizi-Wezzu, dɣa dinn i ikemmel taɣuri-s deg tesnawit n Aɛmiruc, almi d aseggas n 1968 ideg d-yewwi agerdas n lbak i t-yessawḍen ad yekcem ɣer tesdawit n Lezzayer, dinn i yebda yeqqar tussnagt alami d aseggas n 1972 anda i d-yewwi agerdas deg tusmakt. Deg useggas n 1973 yerbeḥ deg yiwet n temsizelt i t-yeǧǧan ad yekcem ɣer tesdawit n Strasbourg deg tmurt n Fransa akken ad ikemmel taɣuri tunnigt deg  lhydraulique , deg useggas-nni kan yekcem ɣer tesdawit n Lpari tis XIII anda tella yiwet n tarbaɛt iwumi qqaren : groupe dtudes Berbres.